Luettelo televisiosarjan Kotiin takaisin jaksoista
Jaksot > Neljäs tuotantokausi (2016)

Sarjan neljännen tuotantokauden kuvaukset alkoivat helmikuussa 2016. Neljäs kausi alkoi Australian televisiossa syyskuussa 2016.
| Jakso | Nimi | Ensiesitys Australiassa | Ensiesitys Suomessa | Katsojia (Australia; milj> ) | Katsojia (Suomi) |
| --- | --- | --- | --- | --- | --- |

| 4x01 (34) | Kalvava epäilys / A Nagging Doubt |  11. syyskuuta 2016 |  2. joulukuuta 2016 | 0,10 | 734 000 |
Lloydin luokse karannut Olivia harkitsee kertovansa totuuden lapsensa alkuperästä muille Bligheille, koska uskoo näin pystyvänsä pitämään lapsen itsellään avioeron jälkeen. Sarah sijaistaa Reginan rotanmyrkkyyn kuollutta opettajaa Milly Davisia ja epäilee, että opettajan kuolema ei ehkä ollutkaan itsemurha. Kuolemantapausta saapuu tutkimaan ylikonstaapeli Brian Taylor (Rohan Nichol), jolla on ennakkokäsityksiä Sarahista. Anna menee Sydneyhyn tapaamaan kustannustoimittajaa, ja sillä välin Regina yrittää saada Ginoa ja Rosea lähentymään. Sairaalaan joutunut Elizabeth puhuu Jamesin kanssa Henrysta.

| 4x02 (35) | Paha hyvällä tavalla / Bad in a Good Way |  18. syyskuuta 2016 |  5. joulukuuta 2016 | 0,16 | 785 000 |
Anna tapaa, vaston Carolynin tahtoa, Sir Richardin, jolta hän toivoo apua kirjan julkaisemisessa. James viettää aikaa Henryn ja tämän kavereiden kanssa ja tulee mustasukkaiseksi. Regina saa puolelleen ylikonstaapeli Taylorin, joka pitää Sarahia, ”kommunistijuutalaista”, mahdollisena murhaajana. Jack ja Carolyn puhuvat avioliitosta. Olivia avautuu Jamesille vauvasta.

| 4x03 (36) | Hymy kasvoillasi / When You're Smiling |  25. syyskuuta 2016 |  7. joulukuuta 2016 | 0,14 | 761 000 |
Ash Parkissa valmistaudutaan pääministerin illalliseen, joka saattaa varmistaa Georgen valinnan parlamenttiin. Myös Olivia palaa Ash Parkiin vauvan kanssa, jotta perheen tilanne ei aiheuttaisi hämminkiä vaalien alla. Juutalainen Sarah joutuu jättämään koulun, ja hänen puolestaan kerätään vetoomusta. Bert Fordin katoamistapauksen tutkinta aloitetaan uudestaan ja Sarah menee Sydneyhyn tapaamaan Bertin ex-vaimoa Eveä. Carolyn avautuu Elizabethille kokemastaan vääryydestä Sir Richardin taholta.

| 4x04 (37) |  Suoria sanoja / Home to Roost |  2. lokakuuta 2016 |  8. joulukuuta 2016 | 0,13 | 779 000 |
Pääministerin vierailu on käsillä, ja Elizabethilla on suunnitelma Reginaa varten. Elizabeth haluaa tasata tilit myös illalliselle osallistuvan Sir Richardin kanssa. Seuraavana päivänä George järjestää perhepalaverin, jossa hän sanoo suorat sanat itse kullekin. Regina on jäämässä koukkuun morfiiniin, joka on tarkoitettu Georgelle särkyyn ampumahaavan varalta. Sydneyn-matkallaan Sarah löysi sairaalasta lähes kuoliaaksi hakatun Even veljen ja Jamesin ex-rakastajan Harry Polsonin, jonka Sarah haluaa siirtää Invernessiin, jotta tämä voi toipua ilman homouden aiheuttamaa häpeää.

| 4x05 (38) | Iloisempia aikoja / Happy Days Are Here Again |  9. lokakuuta 2016 |  9. joulukuuta 2016 | 0,14 | 810 000 |
Ash Parkista vierasmajaan karkotettu Regina hakee lohtua samassa juonessa olevalta Sir Richardilta, mutta lohtusanojen sijasta tarjolla on moitteita epäonnistumisesta. Sir Richardin luo saapuu myös Carolyn, joka on saanut uhkaavan kirjeen. Elizabeth, Sarah ja Anna laativat uutta suunnitelmaa pannakseen pisteen Reginan touhuille, ja suunnitelman keskeinen osa on Annan tuleva kirja. Henry tulee Ash Parkiin hoitamaan Georgea, ja Olivia haluaa tavata hänet.

| 4x06 (39) | Ongelmia / The Trouble with Harry |  16. lokakuuta 2016 |  12. joulukuuta 2016 | 0,14 | 815 000 |
James ei näytä tunnistavan Harrya aiemman sähköshokkihoidon takia. Elizabeth haluaa hätistää Harryn pois, koska uskoo hänen voivan vaarantaa Jamesin tulevaisuuden ja Georgen poliittisen uran. Regina ja ylikonstaapeli Taylor tapaavat edesmenneen Milly Davisin lesken, lentoupseeri Gordon Walshin, jolle Regina mustamaalaa Sarahia, ”kiihkokommunistia”. Anna ja Gino suunnittelevat jälkikasvua. Tutkinta sairaalassa aborttiin kuolleen tytön tapauksesta aloitetaan ja Jack pelkää menettävänsä lääkärinlupansa, mutta saa apua yllättävältä taholta.

| 4x07 (40) | Vain rakastunut / You're Just in Love |  23. lokakuuta 2016 |  13. joulukuuta 2016 | 0,15 | 831 000 |
Douglas on palannut Invernessiin Elizabethin yllätykseksi. Jack ja Carolyn viettävät hääjuhlaansa. Anna ei tiedä pystyykö tarjoamaan Ginolle tämän haluamia asioita ja purkaa Carolynille sydäntään. Lentoupseeri Walsh on vakuuttunut Sarahin syyllisyydestä ja alkaa tarkkailla häntä kostaakseen vaimonsa Millyn kuoleman. Regina viettelee ylikonstaapeli Taylorin. Elizabeth epäilee, että Rose nuuskii talossa Reginan puolesta.

| 4x08 (41) | Muutoksia / There'll Be Some Changes Made |  30. lokakuuta 2016 |  14. joulukuuta 2016 | 0,15 | 783 000 |
Sarahin laskettu aika lähestyy. Gino ja Anna ovat lähdössä Italiaan. Muistinsa palauttanut James haluaa selvittää välit Harryn kanssa. Henry joutuu morfiiniin koukuttuneen Reginan kiristyksen kohteeksi. Äänivyöryllä parlamenttiin valittu George matkustaa Reginan kanssa Canberraan virkaanastujaisiinsa. Tukikeskus joutuu vaaraan, kun Elizabethille kostoa vannova Sir Richard kehottaa lahjoittajia vetäytymään, jolloin Douglas ja Jack päättävät ottaa oikeuden omiin käsiin. Doris ymmärtää väärin Royn puheet ihastumisesta.

| 4x09 (42) | Hauras onni / Where Will the Baby's Dimple Be |  6. marraskuuta 2016 |  15. joulukuuta 2016 | 0,14 | 777 000 |
Sarahin synnytys käynnistyy kolme viikkoa etuajassa ja synnytyksessä ilmenee ongelmia. George ei kunnioita Sarahille antamaansa lupausta ja Sarahin närkästys saa Georgen pohtimaan onko heillä tulevaisuutta. Olivia on onneton edeltä Lontooseen lähteneen Lloydin vuoksi. Elizabeth viihtyy Douglasin seurassa, ja Douglas järjestää hänelle mieluisan yllätyksen.

| 4x10 (43) | Totuus valkenee / And the Blind Shall See |  13. marraskuuta 2016 |  16. joulukuuta 2016 | 0,13 | 766 000 |
On kulunut kaksi viikkoa Sarahin synnytyksestä, ja hän harkitsee yhä lapsen sukunimeä. Vastakihlautuneet Douglas ja Elizabeth suunnittelevat tulevaisuuttaan. Anna ja Gino ovat joutuneet palaamaan ennenaikaisesti Italiasta Elizabethin suunnitelman vuoksi Reginan kukistamiseksi. Anna on saanut valmiiksi romaaninsa käsikirjoituksen, jolla he aikovat paljastaa Reginan juonittelut. Gino vierastaa Rosen käyttöä suunnitelmassa ja hänen arvonsa joutuvat koetukselle kun selviää, että Anna ei voi tulla raskaaksi. Olivia yrittää päästä eteenpäin erostaan Lloydista.

| 4x11 (44) | Satimessa / Catch the Tiger |  20. marraskuuta 2016 |  19. joulukuuta 2016 | 0,13 | 791 000 |
Reginan todellinen luonne on paljastanut Georgelle, joka aikoo saattaa hänet vastuuseen teoistaan. Asian suhteen on kuitenkin toimittava hienovaraisesti, koska Regina on uhannut perhettä paljastuksilla, jos hänen tielleen astutaan. Regina on kutsunut Gordon Walshin takaisin Invernessiin tekemään selvää Sarahista, mutta tämä alkaa epäillä, onko Sarah sittenkään myrkyttäjä. Regina jatkaa muhinointia ylikonstaapeli Taylorin kanssa ja menettää itsehillintänsä. Jamesin ja Henryn suhde rakoilee, kun James kutsuu Harryn cocktail-juhliin. Anna ja Gino puivat parisuhdettaan.

| 4x12 (45) | Jotain hyvää / All Good Things |  27. marraskuuta 2016 |  20. joulukuuta 2016 | 0,17 | 821 000 |
Lääkäreitä paennut Regina turvautuu viimeiseen keinoonsa ja menee asetta heilutellen Sarahin luo. George pääsee Reginan jäljille ja huolestuu Sarahin hyvinvoinnista. Henry on paljastanut, että Regina on koukussa morfiiniin. Annan ja Ginon suhde vetelee viimeisiään kun Ginolle on selvinnyt, että Anna on tiennyt mahdollisesta hedelmättömyydestään jo ennen naimisiinmenoa. Gino aikoo myydä tilansa ja etsiä paremman paikan viinitilalle Rosen kanssa, joka pystyy saamaan lapsia. Kaksi kuukautta myöhemmin Elizabeth ja Douglas viettävät hääjuhlaansa. George ja Sarah ovat pariskunta. Regina on toimitettu mielisairaalaan, jossa hän saa hallusinaatioita. Sir Richard aikoo juonia hänet vapaaksi.